ساری گلین آذربایجان اساطیرینده گونش دیر. اساطیره گؤره گونش یارادیلیشین اۆچونجو مین ایللییینده اوغورلانیر. گونشی اسارتدن آزاد ائتمک ایسته یی و اونون حسرتی آذربایجان موسیقیسینده ماتئریالیزه اولور. ساری گلین ماهنیسی اۆچون آذربایجاندا گؤزل بیر رقص وار. بو رقصده کی فیقورلار تمننا و ایستک حیسسینی اویادیر. قوللار گؤیه دوغرو آچیلیر و ۴/۳ مئلودیله یوموشاق یئریش و فیقورلار گؤستریلیر. “ساری گلین” ماهنی سی ایللر بویو دیللرده دئیلیب و خلق صنعت کارلاری او جمله دن “قدیر روستم اف” هابئله باشقا صنعتکارلار اونو اوخویوبلار. حوسئین علیزاده نین “Endless Vision” آلبومیندا، ایلقار مورادوف ایله افسانه رسایی (تورکجه و فارسجا) و جیوان قاسپاریان (ائرمنیجه) دیللرده اوخویوبلار.